Ләйла Жанысова

Ғалымның сара жолы

Елбасы Нұрсұлтан Назарбаев "Болашаққа бағдар: рухани жаңғыру" мақаласында ел дамуына зор үлес қосқан азаматтардың өздерімен олардың табысқа жету жолдарын көрсететін "Қазақстандағы 100 жаңа есім" жобасын қолға алуды тапсырған болатын. Бұл жүздікке енер тұлғалар Қызылжарда да баршылық. Әсіресе, қазақ ғылымының көкжиегін кеңейтіп, соны жаңалықтар ашып жүрген ғалымдар біздің Қызылжар өңірінде көптеп саналады. Олар бүгінде ел ғылымының жарық жулдызына айналып отыр. Менің мақалама арқау болғалы отырған химия ғылымдарының докторы, профессор Бақыт Бегенова.
Мен Бақыт Бегеновамен осыдан бірнеше жыл бұрын кездесіп, өңірімізде химия ғылымының даму барысын, оған жастардың қызығушылық деңгейі, мектептердегі химия мұғалімдерінің жетіспеушілігі жөнінде біраз әңпмелескен болатынмын. Сол кездесуде қаншама атақ-даңқы бола тұра Бақыт Естекенқызы мені өзінің қарапайымдылығымен, ойын бүкпесіз тура айтатын тік мінезімен, ақкөңіл таза ниетімең боямасыз ықыласымен баурап алып еді.
Кезекті кездесуде ғалым әпкемізді басқа бір қырынан танығандай болдым. Тарихты жасайтын тұлғалар десек, оның тарамдалған әр парағында қаншама адамның ашылмаған сыры, өткен күннен ізі қалады.  Бақыт Естекенқызын әңгімеге тартып, оның өткен өмірінен сыр суыртпақтағанымда еліміздің ғылымын дамытуға өзіндік үлес қосып жүрген жерлес ғалымның бұл жолға түсуі оңай болмағанын білдім. Өмірде бәрі бір қалыпта тұрмай, әркімнің басынан ақ пен қара, жақсы мен жаман қайғы мен қуаныш алма-кезек өтіп жататыны бұлжымас заңдылық, алайда, біз оны сезіне бермейміз.
Бақыт Бегенованың өмір жолында да осындай жақсысы мен жаманы алмасқан кезеңдер аз болмапты. Мен соның  біреуіне ғана тоқталып кетуді жөн көрдім. Жақсысы - Бақыт Естекенқызының анасы Мүслима Ілиясова "халық жауының" әйелі ретінде он жыл Алжир түрмесінде жазықсыз жаза тартып келгеннен кейін, қайтадан тұрмысқа шығып, бала сүю бақытына ие болады. Осынша уақыт темір тордың арғы жағында теперішті көріп келгеннен кейін туған жас нәрестенің есімін "бақытты болсын" деген ырыммен Бақыт деп қояды. Ал жаманы - "халық жауы" деген қаралаудан әлі ақталмаған әйелдің жаңа дүние есігін ашқан сәбиіне сол кезде Петропавлда   туғандығы   жайлы   куәлік  берілмейді.
Сөйтіп нәрестеге таныстықарқылы Есіл ауданының Байеңбек ауылында туды деген құжат алынады. Ол кезде билік басында отырған шенділер өмірге болашақ ғалым келгенін қайдан білсін? Есі кіріп, бойжеткенше анасының өткен өмірінен бейхабар болып, оның мейірімді көздері мен аялы алақанының жылуын сезініп  өссе, әкесі Естекен де оның бетінен қақпай, жел мен күнге тигізбей аялаған.  Мектепте оқып жүрген балауса шағын Бақыт Естекенқызы ерекше жылылықпен әңгімеледі "Адамның ең бақытты кезі - ата-ананың жанында ешбір алаңсыз өткізген күндер екен ғой. Қазір ойлап отырсам, менің балалық шағым шаттыққа, жарқын күндерге толы болыпты", - деп сол бір тәтті күндерді есіне алғанда оның көзі күлімдеп, жүзі жылып сала берді.
Ол  Петропавл қаласындағы бұрынғы №1 орта мектепті (қазіргі М Айтхожин атындағы орта мектеп) күміс медальмен бітреді. Албырт қыздың жаратылыстану ғылымдарының ішіндегі қиыны - химияға деген құмарлығы танымдық киножурнал көруден басталған  "Өзгелер қиналғаны мен, мен үшін мектепте химия жеңіл пәндердің бірі болды. Үнемі олимпиадаларға қатысып, жүлделі орындарды иеленетінмін. Әдемі кристалдар, олардың түзілуі мен қолданылуы, химиялық жолмен алынуы мені өте қызықтыратын", - дейді Ба-қыт Естекенқызы. Отбасының арқа сүйер тірегі болған әкесінің дүниеден өтуі сегізінші сыныпта оқып жүрген бұғанасы  қатпаған  қызға  оңайға соқпады. Алаңсыз өмір мен асқақ армандары ұстатпас сағымға айналды. Бірақ оның кристалдарға қызығушылығы мен сабақтарда жасалатын тәжірибелерге ынтызарлығы артпаса, кеміген жоқ. Керсінше өмірдің тарамдалған сан түрлі жолдарынан өзі қалаған мамандығын жаңылмай табуына бағыт сілтеді.  Науқас анасына қарайлаған Бақыт Бегенова алысқа ұзамай, К Ушинский атындағы Петропавл педагогикалық институтының химия факультетіне оқуға түсті.
Жоғары оқу орнын үздік оқығаны үшін Ленин атындағы шәкіртақының иегері атанды. Делегат ретінде Мәскеуде өткен I Бүкілодақтық студенттер съезіне қатысты. Бұл жетістіктердің барлығы - Бақыт Естекенқызының тынымсыз еңбегінің, табандылығының, алдына қойған мақсатына жетуге деген ұмтылысының жемісі. Институтты тамамдаған кезде науқас анасының қасында болғысы келетіндігі туралы өтініші қанағаттандырылмай, ол сол кездегі қатаң тәртіп бойынша еңбек жолын Мамлют ауданының Покровка ауылындағы орта мектепте бастайды. Айналасы үш-төрт жылда ісіне тиянақтылығы, шәкірттеріне берген сапалы білімінің нәтижесінде қатардағы мұғалімдіктен мектеп директорының оқу ісі жөніндегі орынбасары қызметіне көтеріліп, одан өзі оқыған институттың химия кафед-расына шақырту алады. Алайда, Бақыт Естекенқызы өзінің білгенін қанағат тұтпады. Бойындағы білімге, ғылымға деген іңкәрлігі оның Алматыдағы Қазақ мемлекеттік университетінің білік-тілікті жетілдіру факультетіне оқуға түсуіне себепші болды. Ол Ұлттық ғылым академиясының академигі, ғылым мен техника саласындағы мемлекеттік сыйлықтың лау-реаты, химия ғылымдарының докторы, профессор Еділ Ерғожиннің жетекшілік етуімен екі жыл тағылымдамадан өтті. Бақыт Естекенқызы: "Мен ғылымда жеткен "Мен ғылымда жеткен жетістіктерім үшін екі әдамға қарыздар мын. Оның бірі еңбекқорлығымен, талапшылдығымен шәкірттерін  «Адамға бір пайыз талант, тоқсан тоғыз пайыз еңбек қажет", - деп үнемі қанаттандырып отыратын ұстазым Еділ Ерғожин, екіншісі анам болды",-дейді. 
 Анасы Мүслима Ілиясова қызының санасына еңбектің наны тәтті екендігін бала күнінен құйып, оны өмірді сүюге, алған бетінен қайтпайтын қайсарлыққа, табандылыққа, адалдыққа, білімқұмарлыққа, мақсаткерлікке тәрбиелесе, бойында қалыптасқан осы қасиеттерін одан әрі ұстазы Еділ Ерғожин шыңдап, ғылымның тұңғиығына бойлатқан Бақыт Естекенқызы ғылыми ізденіс жолында кітапты жастана жатып оқып, күн-түн демей, зертханадан шықпай еңбектенеді.  Сол еңбектің жемсін көріп, жеңістің дәмін татты 1987 жылы аспирантураны бітіріп, кандидаттық диссертациясын қорғады "Көп іздеген көмбенің үстінен шығады" дегендей, Алматыда ғылыммен айналысып, бойындағы талабына еңбекқорлығын серік еткен Бақыт Бегенова 2009 жылы "Полиаминдер, моноэтаноламиннің винилдік эфирі және кейбір ароматты қосылыстардың глицидилдік туындылары негізіндегі жаңа полуфункционалды ионалмастырғыш полимерлер мен комплексондар: алынуы, қасиеттері және қолданылуы" тақырыбындағы докторлық жұмысын қорғап, туған қаласына оралады.
Бақыт Естекенқызының тынымсыз, табанды еңбегінің арқасында тамырын жайған бәйтеректей сан тармақты химия ғылымындағы ашқан жаңалықтары бүгінде гидрометаллургия, су дайындау, мұнай және газ шығаратын өнеркәсіпке аса қажет. Мысалы, алынған ионидтер  гидрометаллургияда поливалентті металдардың иондарын сіңіруге, молибденді мыстан бөлуге, өндірістік ағын сулардан анионды бояғыштарды жоюға ықпал етеді. Түзілген комплексондар айналма сумен жабдықтау жүйесін түз шөгу мен  қақ түзілуден қорғайды және мұнай мен газ ұңғымаларын бекіту үшін тампонажды ерітінділерге қосымшалар ретінде ұсынылады. Жаңа сорбенттерді қолдану еліміздегі импортқа тәуелділікті жоятын бәсекеге қабілетті, экологиялық таза, қалдықсыз технологияларды жасауға мүмкіндік береді.
Шәкіртсіз  ұстаз -тұл. Бүгінде  Бақыт Естекенқызы кафедрада өзінің білгенін өзгелерге үйретуде. Ұрпақтар арасындағы сабақтастықты үзбеуге зор мән береді. Бірінші қазақ тобының түлегі, оның алдынан тәлім алған Айнаш Бектемісова - химия ғылымдарының кандидаты, доцент. Одан басқа да студенттері өзімен бірге еңбек етуде. Бірқатар магистрлер  даярлады. Өңіріміздің ауыл шаруашылығында  сұранысқа ие "Азық-тұлік өнімдерінің технологиясы" атты жаңа мамандыққа  түскен студенттермен бірлескен ғылыми  жұмыс жүргізеді. Студенттердің ғылыми қоғамының "Химия және емір" атты республикалық олимпиадада бас жүлдені жеңіп алуы -оларға берілген білімнің тереңдігінің дәлелі.
Бүгінде Бақыт Бегенова - жүзге жуық (95) ғылыми жұмыстың, соның ішінде Қазақстан Республикасының үш патентінің, сонша предпатенттің, сегіз инновациялық патенттің, өнертабысына берілген КСРО-ның бес авторлық куәлігі мен "Полиэлектролиттер және комплексондар моно графиясының авторы Ол - КСРО өнер-тапқышы", "Қазақстан Республикасы білім беру ісінің үздігі" төсбелгілерінің, Қазақ КСР Халыққа білім беру министрліпнің Құрмет грамотасы, Қазақстан Республикасы Білім және ғылым министрлігінің Құрмет грамотасы, М Қозыбаев атындағы Солтүстік Қазақстан мемлекеттік университетінің үлкен алтын медалінің иегері.
Қарапайым, сыпайы, оқып-тоқығаны көп Бақыт Бегенова студенттер мен әріптестерінің арасында зор беделге ие. Ол университеттің оқыту тобының кеңесшісі, кафедраның ғылыми жұмысына жауапты. Алайда, "Жақсылар - жақсымын деп айта алмайды, жамандар - жақсымын деп айқайлайды", - деген өлең жолдарындағыдай, елімізге сіңірген ерен еңбегі бола тура, ғалым әпкеміздің аузынан' Мен жақсымын" деген сөзді естімедім. Жақсының бағасын  халық береді.  Жақсымызды бағалай білейік.

